Primár novorodeneckého oddelenia

Vrchná sestra novorodeneckého oddelenia

Primár gynekologicko-pôrodníckeho oddelenia

Vrchná sestra gynekologicko-pôrodníckeho oddelenia

Pretože plánujem pôrod vo Vašej nemocnici, obraciam sa na Vás s prosbou o to, aby bezprostredné popôrodné obdobie mohlo prebehnúť tak, že ja a moje bábätko budeme môcť stráviť čas spolu nasledovným spôsobom:

* bezprostredne po pôrode považujem za dôležité, aby som si svoje bábätko mohla vziať na svoj hrudník v kontakte koža a kožu
* kontakt koža na kožu by sa mal uskutočniť ihneď po pôrode bez toho, aby predtým prebehli ďalšie úkony, bábätko by malo byť len zbežne osušené s tým, že na ručičkách by mu mala byť ponechaná plodová voda
* kontakt koža na kožu by sa mal uskutočniť počas celej doby pobytu na pôrodnej sále bez toho, aby bábätko bolo odnesené
* s bábätkom chcem zostať v kontakte koža na kožu a nechcem, aby bolo oblečené a zabalené do zavinovačky
* pri presune na izbu šestonedelia považujem za dôležité, aby bábätko zostalo so mnou bez prerušenia a aby nebolo umiestnené na novorodenecké oddelenie, ale aby bolo ihneď so mnou na izbe

Veľmi pekne Vám ďakujem za pochopenie.